2004D0004 — RO — 13.11.2008 — 005.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:

No

▼B

DECIZIA COMISIEI

din 22 decembrie 2003

de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt

[notificată cu numărul C(2003) 4956]

(2004/4/CE)

În plus, Comisia a considerat preferabil, după notificarea unei prezențe suspecte de Pseudomonas solanacearum (Smith) Smith, să se redefinească zona indemnă legată de notificarea menționată mai degrabă decât să se interzică total exportul de cartofi originari din întreaga zonă indemnă specificată în acea notificare. Este necesară, așadar, modificarea conceptului de „zonă”, identificarea urmând a se face pe baza noțiunii de „sector” sau „bazin”.

Articolul 1

Introducerea pe teritoriul Comunității de tuberculi de Solanum tuberosum L. originari din Egipt, alții decât cei care intră sub incidența unei interdicții în temeiul dispozițiilor din anexa III, partea A, punctul 10 din Directiva 2000/29/CE, este interzisă.

Articolul 2

(1) Prin derogare de la articolul 1, introducerea pe teritoriul Comunității de tuberculi de Solanum tuberosum L. originari din Egipt este autorizată, pentru campania de importuri ►M5 2008/2009 ◄ , în cazul în care aceștia provin din „zone indemne” de tipul celor menționate la alineatul (2), cu condiția respectării măsurilor aplicabile tuberculilor cultivați în aceste zone și definite în anexa la prezenta decizie.

(2) Comisia stabilește dacă Egiptul a aprobat „zone indemne” pentru ►M3 campania de importuri prevăzută la alineatul (1) ◄ în conformitate cu norma internațională a FAO pentru măsurile fitosanitare, secțiunea 4, „Supravegherea organismelor dăunătoare – Cerințe pentru stabilirea zonelor indemne”, în special cu punctul 2.3 din norma menționată, și alcătuiește o „listă a zonelor recunoscute ca indemne”, care cuprinde indicații detaliate cu privire la câmpurile situate în aceste zone. Comisia transmite această listă Comitetului și statelor membre.

Articolul 3

Dispozițiile de la articolul 2 își încetează aplicabilitatea de îndată ce Comisia notifică statelor membre faptul că a fost confirmată a șasea interceptare de Pseudomonas solanacearum (Smith) Smith în conformitate cu punctele 2 și 3 din anexa la prezenta decizie la loturi de cartofi introduși în Comunitate în conformitate cu prezenta directivă în timpul ►M3 campania de importuri prevăzută la articolul 2 alineatul (1) ◄ și stabilește că interceptarea indică faptul că metoda de identificare a zonelor indemne din Egipt sau procedura de urmărire oficială din Egipt nu este suficientă pentru a preveni riscul introducerii de Pseudomonas solanacearum (Smith) Smith în Comunitate.

Articolul 4

Statele membre importatoare prezintă Comisiei și celorlalte state membre, până la ►M5 31 august 2009 ◄ , informațiile privind cantitățile importate în conformitate cu prezenta decizie, precum și raportul tehnic detaliat cu privire la controlul oficial menționate la punctul 2 din anexă; se transmit de asemenea Comisiei copii ale fiecărui certificat fitosanitar. În caz de notificare a unui rezultat suspect sau confirmat în sensul punctului 4 din anexă, se transmit împreună cu notificarea menționată și copii ale certificatului fitosanitar și ale documentelor anexate la acesta.

Articolul 5

Statele membre adaptează măsurile adoptate de protecție împotriva introducerii și răspândirii Pseudomonas solanacearum (Smith) Smith astfel încât să respecte dispozițiile de la articolele 1, 2 și 3.

Articolul 6

Decizia 96/301/CE se abrogă.

Articolul 7

Prezenta decizie trebuie revizuită până la ►M5 30 septembrie 2009 ◄ .

Articolul 8

Prezenta decizie se adresează statelor membre.

ANEXĂ

În sensul dispozițiilor de la articolul 2, pe lângă cerințele aplicabile cartofilor stabilite de anexele I, II și IV, părțile A și B la Directiva 2000/29/CE, cu excepția celor prevăzute de anexa IV, partea A, secțiunea I, punctul 25.8, trebuie respectate următoarele măsuri de urgență:

(c) punctele de intrare în Comunitate a cartofilor menționați și numele și adresa organismului oficial competent pentru fiecare astfel de punct de intrare au fost notificate Comisiei de către statele membre, care informează cu privire la aceasta celelalte state membre și Egiptul;

(x) au fost clar marcate, sub controlul autorităților egiptene competente, cu o etichetă aplicată pe fiecare sac sigilat, care poartă indicația de neșters a codului oficial corespunzător, care figurează pe lista „zonelor recunoscute indemne”, stabilită în temeiul articolului 2 din prezenta decizie, precum și numărul lotului corespunzător;

2. La punctul de intrare în Comunitate, cartofii sunt supuși inspecțiilor stabilite în conformitate cu articolul 13a alineatul (1) litera (b) din Directiva 2000/29/CE; inspecțiile se efectuează pe baza unor tuberculi tăiați, proveniți din probe alcătuite din cel puțin 200 de tuberculi fiecare, prelevați din fiecare lot expediat sau, în cazul în care lotul depășește 25 de tone, din fiecare 25 de tone sau parte din această cantitate din fiecare lot.

Fiecare lot expediat rămâne sub control oficial și nu poate fi utilizat sau comercializat până când se confirmă faptul că, în urma examinărilor, nu există suspiciuni sau nu a fost detectată prezența Pseudomonas solanacearum (Smith) Smith. În plus, în cazul în care au fost detectate sau există suspiciunea prezenței simptomelor de Pseudomonas solanacearum (Smith) Smith la un lot, toate loturile din acea expediție și loturile din alte expediții provenind din aceeași zonă rămân sub control oficial până când prezența Pseudomonas solanacearum (Smith) Smith în lotul în cauză este confirmată sau infirmată.

În cazul în care se detectează simptomele tipice sau suspiciuni legate de prezența Pseudomonas solanacearum (Smith) Smith în cursul inspecțiilor, confirmarea sau infirmarea prezenței Pseudomonas solanacearum (Smith) Smith vin în urma efectuării unor testări efectuate în conformitate cu schema provizorie de test. În cazul în care prezența Pseudomonas solanacearum (Smith) Smith se confirmă, lotul din care a fost prelevat eșantionul în cauză se supune uneia dintre măsurile următoare:

(i) refuzul sau autorizarea expedierii produselor către o destinație din afara Comunității sau

(ii) distrugerea.

Toate celelalte loturi provenite din aceeași zonă se testează în conformitate cu punctul (3).